als_Latn dik_Latn sag_Latn
Premtimet e partive politike për punësimin e shqiptarëve ishte tema e diskutimit në emisionin Ekopolitikë të gazetares Aurora Sulçe.
Paneli i të ftuarve me ekspertë të ekonomisë dhe përfaqësues të subjekteve politike ndanë qëndrime të ndryshme sa i takon kësaj çështje.
Por të gjithë u bashkuan në një pikë, kur thanë se fushatat e viteve të fundit kanë pasur kalë beteje punësimin për shkak të nevojave të larta që ka pasur vendi.
Kosta Barjaba, ekspert për punësimin: Ka nevojë vendi. Po të bësh lidhjen e programeve elektorale me nevojat që ka vendi, programet elektorale përpiqen të japin një përgjigje për ato probleme kryesore që kanë grupet shoqërore dhe votuesit. Gjatë 4-5 fushatave të fundit, punësimi ka qenë kali kryesor i betejave elektorale për arsye se papunësia ka qenë problemi kryesor i vendit. Vështirësitë, cilësia e jeteës, niveli i varfërisë dhe shërbimeve publike, gjithë sistemi i mirëqënies, dobësitë dhe pafuqia e sistemit të mirëqënies për tiu përgjigjur nevojave të popullsisë ka ardhur nga fakti që Shqipëria ka ndjekur një nivel zhvillimi ekonomik që nuk është kujdesur aq shumë për hapjen e vendeve të punës por ka rendur pas disa treguesve statistikorë të rritjes ekonomike, duke mos e fokusuar zhvillimin tek sektorët që krijojnë vende pune.Populizëm do ishte nëse do thuhej se sot në Shqipëri kemi kaq mijë të pa punë dhe do ti fusim në punë të gjithë.Përpjekjet që janë bërë në programet elektorale për të bërë disa oferta për hapjen e vendeve të punës janë përgjegjësi e forcave politike që kanë zbritur në betejë për të plotësuar disa nevoja emergjente që ka popullsia për punësim.
Hekuran Vladi, ekspert për ekonominë: Vendet e punës janë derivate i punës, duhet të ketë punë që të kërkohen punëtorë, që të happen vende pune. Sot pas katër vjetësh, jemi në situatën kur kërkesa e publikut për premtimin për vende pune, kërksa është më e madhe. Kjo tregon se papunësia është rritur. Duke pasur parasysh ekzagjerimet që bëri Rama në 2013, deklaroi gjatë gjithë fushatës që kemi 1 milion të papunë. Premtoi 300 mijë vende pune. Ka thënë se ka realizuar 220 mijë. Sot sipas Ramës duhet të kemi 780 mijë të papunë. Unë e di që nuk janë.Partitë premtojnë jo duke u bazuar në kapacitetet reale të ekonomisë, por duke ditur që është nevoja, populli e do këtë.
Bajraba: Shifra 1 milion të papunë në 2013 ka qenë reale.Thelbi ishte që bënte inventarin e popullsisë së Shqipërisë në moshë pune, rreth 900 e ca mijë njerëez ishin jashtë sistemit, duhet të punonin por nuk punonin.
Vladi:Rama nuk tha do të formalizojë tregun e punës, kemi 1 milion njerëz që punojnë por nuk e kanë të shkruar emrin askund.
Sulçe: Zoti Lekdushaj, ju premtoni 100 mijë vende pune.
Ergest Lekdushaj, kandidat për deputet i LIBRA: 100 mijë vende pune sot janë të mundshme brenda katër viteve. Ekzistojnë të gjitha mundësitë dhe kacitetet, me mbështetjen e strukturave shtetërore në zhvillimin e klimës së biznesit dhe biznesit. Zonat e lira ekonomike brenda dy viteve kanë mundësi të vihen në funksionim. Mendojmë të ngremë të gjithë infrastrukturën për zonat e lira ekonomike.
Bilal Kola, kryetar i Aleanca Popullore për Drejtësinë: Nuk jemi parti demagogjike të shkruajmë shifra në program. Vende pune shteti nuk mund të hapë në një ekonomi kapitaliste. Vende e punës nga shteti janë kancerogjene. Shqipëria është një ekonomi e dështuar, funksionon me demagogji. Vendet e punës duhet ti hapë biznesi duke incentivuar të hapë vende pune. Duhet të kesh taksa të ulëta, 0 duhet tatuar biznesi që paratë që fiton i destinon dhe i projekton për ti futur sërish në ekonomi dhe dividenti. Sa kohë aksionerët vendosin që dividentin ta fusin në ekonomi prapë zero për një periudhë kohore jo më pak se tre vjet.
Edison Hoxha, përfaqësues i Qendrës për Marrëdhënie Pune dhe Dialog Social: Nga studimi jonë vihet re që partitë politike gjatë fushatës por dhe në programet e tyre politike përqëndrohet tek punësimi. Duhet që të përqëndrohet dhe tek momentet e tjera vazhdimi, kushtet e punës, të drejtat e punëtorëve dhe punëmarrësve. Sepse në të kundërt nuk do kemi marrëdhënie pune të qëndrueshme.
/Oranews.tv/
Të parët për lajmin e fundit. Ndiqni Oranews.tv në Facebook dhe në Twitter
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ind_Latn als_Latn